Упатства за учениците кои полагаат писмени испити за VCE во 2020 година

Овие информации треба да ги прочиташ заедно со информациите содржани во [Упатство за VCE испити во 2020 година (2020 VCE Exams Navigator](https://www.vcaa.vic.edu.au/studentguides/ExamsNavigator/Pages/index.aspx)). Те молиме посвети посебно внимание на поглавјата во врска со [одобрени материјали и опрема за надворешни VCE процени (Approved materials and equipment for VCE external assessments](https://www.vcaa.vic.edu.au/assessment/vce-assessment/materials/Pages/index.aspx)), правила на VCAA (VCAA rules), распоред на испитите за VCE во 2020 година (2020 VCE examination timetable) и [специјални услови (Special Provision](https://www.vcaa.vic.edu.au/administration/special-provision/Pages/SpecialProvisionVCEandVCAL.aspx)).

*Иако овие информации се наменети за учениците, тие исто така се дадени за да се осигура дека семејствата/негувателите се запознати со процедурите што VCAA ќе ги применува за да се обезбеди дека испитите се одржуваат во средина безбедна од КОВИД (COVIDSafe).*

Иако писмените испити за VCE играат важна улога во одредувањето на конечните резултати за VCE, ако не можеш да завршиш некој од писмените процени за VCE поради коронавирусот (COVID-19), ќе може да поднесеш барање за изведен испитен резултат (Derived Examination Score - DES).

DES се пресметува врз основа на твоите процени направени во училиштето (moderated school-based assessments), сите други надворешни процени по предметот, резултатите од твојот општ тест на постигања (General Achievement Test - GAT) и низа дополнителни податоци добиени од твоето училиште.

VCAA применува процеси кои обезбедуваат да добиеш праведни и веродостојни резултати.

**Што ќе биде различно во писмените испити за VCE во 2020 година?**

Главниот период на писмени испити за VCE почнува во вторник, 10 ноември, и завршува во вторник, 1 декември 2020 година. Овие датуми на испитите се поместени за подоцна поради промените во работењето на училиштата, предизвикано од пандемијата на коронавирус (COVID-19). Меѓутоа, времетраењето на секој испит останува непроменето.

Треба да провериш дали твоето училиште ти дало:

* примерок на твојот индивидуален **ученички распоред на испити/процени (Student Examination/Assessment Timetable)** во кој се наведени датумот, времето и локацијата на секој од твоите испити, како и крајните рокови за поднесување на апликација за DES за секој испит; каде што е тоа применливо.
* примерок на твојот **лист со известување за специјални испитни аранжмани (Special Examination Arrangements Advice slip)** за секој испит за кој VCAA има одобрено специјални испитни аранжмани (Special Examination Arrangements).

**Кои мерки ќе се применуваат со цел писмените испити за VCE да бидат безбедни од КОВИД (COVIDSafe)?**

Писмените испити за VCE ќе се полагаат во твоето училиште или во друг објект, според известувањето од твојата образовна институција. Сите викториски училишта и други институции за повисоко средно образование се должни да имаат план за безбедност од КОВИД (COVIDSafe Plan).

Низа мерки за сигурност, одобрени од викторискиот главен здравствен началник, ќе се применуваат за да се обезбеди дека средините каде што се одржуваат испитите се безбедни од КОВИД (COVIDSafe) заради добросостојбата на учениците, надзорниците и училишниот персонал. Тие мерки за безбедност вклучуваат:

* процес на регистрирање при пристигнувањето;
* уредување на просторијата на начин што ги исполнува условите за физичко растојание, вклучително поставување на столчињата на меѓусебно растојание од 1,5 метар; и
* дезинфекција на масите и столчињата пред и после испитот, како и редовна дезинфекција на површините кои често се допираат во текот на денот.

**Што треба да направам за да бидам безбедна/безбеден од КОВИД (COVIDSafe)?**

**Ти мора:**

* Да носиш маска за лице што ти ги покрива носот и устата, во согласност со актуелните упатства за викториските училишта, освен доколку си ослободен од таа обврска поради попреченост или медицинска состојба. Маската за лице мора да ја носиш цело време, вклучително кога пристигнуваш во објектот каде се одржува испитот, во текот на испитот и кога заминуваш. Носењето штитници за лице (face shields) не ги исполнува условите за јавно здравје.
* Да одржуваш редовна хигиена на рацете, вклучително при влегувањето и излегувањето од просторијата, и
* Да одржуваш физичко растојание, држејќи се најмалку 1,5 метар подалеку од други луѓе во секое време.

**Дали ќе треба да ми се мери температурата?**

Мерење на температурата на учениците при пристигнување во училиште и други простории за испити нема да биде потребно.

Врз основа на упатството на заменикот главен здравствен началник, со оглед на сегашното ниво на пренесување на болеста во заедницата во Викторија, задолжително мерење на температурата на сите ученици при пристигнувањето на училиште не е потребно во четвртото тримесечје (Term 4).

**Што треба да правам ако имам попреченост, ако сум болна/болен или поради нешто друго што ме прави ранлива/ранлив на коронавирус (COVID-19)?**

Ако имаш попреченост, ако си болна/болен или поради друга околност поради која е поверојатно да ти бидеш многу болен од коронавирусот (COVID-19), треба да разговараш со твоето училиште за специјални испитни аранжмани (Special Examination Arrangements). Со нив може да ти биде дозволено писмениот испит или испити да го полагаш во изолација во училишните простории, со примена на соодветна здравствена и безбедносна контрола.

**Што треба да правам ако не се чувствувам добро во неделата или на денот на испитот?**

**Не смееш да присуствуваш** на испит ако не се чувствуваш добро или имаш некој симптом на коронавирусот (COVID-19), без оглед колку да е благ, вклучително:

* губење или промена на осетот за мирис или вкус
* висока температура, тресење од студ или препотување
* кашлање, болки во грлото или нос што „тече“,
* отежнато дишење
* во извесни околности главоболката, болките во мускулите, гадењето, повраќањето или проливот исто така може да се сметаат за симптоми.

Треба да се јавиш во твоето училиште и да останеш дома додека не добиеш натамошни упатства.

Ако при доаѓањето во училиште покажуваш кој и да е симптом на коронавирус (COVID-19), ќе биде побарано да чекаш во одвоен простор и твој родител или старател ќе биде повикан да те земе.

Ако ти се слоши за време на испитот, ќе бидеш изолиран во посебна соба и ќе ти биде дозволено да продолжиш со примена на соодветна здравствена и безбедносна контрола. Ако ти е премногу лошо за да го завршиш испитот, ќе бидеш изолиран додека чекаш да те земе твој родител или старател.

Ако си болна/болен со симптоми на коронавирус (COVID-19) на денот на испитот, не смееш да присуствуваш на испитот. Треба да се тестираш и да останеш дома додека не ги добиеш резултатите. Ќе имаш право да поднесеш барање за DES.

**Во кои други околности не треба да присуствувам на испит?**

Покрај тоа, ако не се чувствуваш добро на денот на испитот, **ти не смееш да присуствуваш** на писмен испит ако:

* ако си имал тест за коронавирус (COVID-19) и го чекаш резултатот во изолација.
* си се изолирала/изолирал пред да направиш тест за коронавирус (COVID-19) (на пример, затоа што имаш симптоми).
* тестот покажа дека си позитивна/позитивен на коронавирус (COVID-19), или
* Министерството за здравје и социјални служби (Department of Health and Human Services - DHHS) така ти наредило или си идентификувана/идентификуван како близок контакт на потврден случај на коронавирус (COVID-19), вклучително како близок контакт на близок контакт.

Во овие околности ќе имаш право да поднесеш барање за DES.

**Кои докази треба да имам за да поднесам барање за DES поради коронавирусот (COVID-19)?**

Ќе имаш право да поднесеш барање за DES ако си спречена/спречен да го завршиш испитот или ако на твоите резултати коронавирусот (COVID-19) имал значително влијание.

Потребните докази вклучуваат:

* писмо/извештај за инцидент од училиштето.
* доказ за тест за коронавирус (COVID-19) – на пример, медицинска потврда од независно професионално медицинско лице кое препорачува тестирање, или упатство за изолација по идентификација како близок контакт на потврден случај на COVID-19.

**Затворање на училиште поради коронавирус (COVID-19)**

Ако твоето училиште е затворено поради коронавирус (COVID-19) и поради тоа еден или повеќе испити не може да се одржат, училиштето ќе соработува со VCAA за да обезбеди дека нема да бидеш доведен во неповолна положба. Ако училиштето биде затворено, не треба да поднесуваш барање за DES.

**Каква поддршка за ментално здравје и добросостојба може да добијам?**

Може да доживееш чувство на општ стрес и вознемиреност во периодот на надворешните процени за VCE. Ако почувствуваш дека можеби ти треба дополнителна поддршка, може да стапиш во директен контакт со твоето училиште или со учителка/учител во која имаш доверба. Твоето училиште ќе може да ти помогне во текот на оваа училишна година исполнета со предизвици.

На други ученици може да им треба дополнителна поддршка од семејството, пријателите или од професионално медицинско лице или професионалец за ментално здравје. Ако порано си била/бил во контакт со такви медицински лица, сега може да е добар момент за нова средба заради активно справување со кој и да е можен проблем што го имаш ти, твоето семејство, пријателите или училиштето.

* + [eheadspace](https://headspace.org.au/eheadspace/)
	+ [Kids helpline](https://kidshelpline.com.au/)
	+ [Lifeline](http://www.lifeline.org.au/)
	+ [Beyond Blue](https://www.beyondblue.org.au/get-support/get-immediate-support)
	+ [ReachOut – за добивање план за нега за ментално здравје](https://au.reachout.com/articles/part-1-getting-yourself-a-mental-health-care-plan).

**Кои материјали се достапни за родителите/старателите?**

Понекогаш на родителите и негувателите може да им биде тешко да знаат како на нивните деца да им пружат најдобра поддршка. Материјалите за родители и старатели вклучуваат:

* [Совети за родителите за поддршка на здравјето и добросостојбата на нивното дете](https://www.education.vic.gov.au/parents/learning/Pages/home-learning-screentime-wellbeing.aspx).
* [Подкаст серија Raising Learners](https://raisingchildren.net.au/guides/podcasts-and-webinars/podcasts).

**Каде може да најдам натамошни информации?**

* За информации за аранжманите на вашето училиште или образовна институција во врска со полагањето и администрирањето на писмените испити за VCE, те молиме да стапиш во контакт со твоето училиште или образовна институција.
* За натамошни здравствени информации, може да стапиш во контакт со 24-часовната дежурна линија за COVID-19 на 1800 675 398, со твојот домашен лекар (GP) или да ја посетиш интернет страницата на DHHS: <https://www.dhhs.vic.gov.au/victorian-public-coronavirus-disease-covid-19#what-are-the-symptoms-of-coronavirus-covid-19>.